Roland Ilp

Roland Ilp (sündinud 17. jaanuaril 1932) on Eesti poliitik, majandustegelane ja riigiametnik, Tartu linna  rahvasaadikute nõukogu täitevkomitee esimees 29. juunist 1973 kuni 26. detsembrini 1979. 

Ta lõpetas aastal 1957 Eesti Põllumajanduse Akadeemia mehaanikainseneri kvalifikatsioonigaKOV 2009 Kandidaat nr. 430 ROLAND ILP. 

Lõpetas Eesti Põllumajanduse Akadeemia, pärast akadeemia lõpetamist 1957. a. töötas peainsenerina-mehaanikuna Märjamaa sovhoosis. 1959. aastast töötas Tartu ettevõtetes: algul oli Tartu Remonditehase meister, aastail 1960–1965 Tartu Piimatoodete Kombinaadi tsehhi juhataja, 1966–1971 Tartu Külmhoone peainsener ning seejärel direktor, alates 1971. aastast Tartu Õlletehase direktorRoland Osvaldi p. Ilp, Eesti NSV Ülemnõukogu IX koosseis = Верховный Совет ЭССР IX созыв: biograafiline lühiteatmik. EESTI RAAMAT TALLINN 1976, lk 37. 

29. juunist 1973 kuni 26. detsembrini 1979 oli Roland Ilp Tartu linna  rahvasaadikute nõukogu täitevkomitee esimees. 

Roland Ilp oli Eesti NSV Ülemnõukogu IX koosseisu saadik, EKP Keskkomitee liige. 

Hiljem on ta olnud Eesti tarbijakaitseameti peadirektor ja toiduainetööstuse liidu tegevdirektor. Ta on kandideerinud aastal 1996 Tallinna Linnavolikokku valimisliidus Rahvuslik koostöö (sai 36 häält) ja Tartu linnavolikokku Keskerakonna nimekirjas (sai 14 häält). 

Ilp on Tartu seeniormeesteklubi liige. 

2016. aastal ilmus kirjastuses Vikram Invest Ilbi koostatud kogumik "Tartlaste meenutusi ajas", mis käsitleb Tartu tööstuse, hariduse ja kultuuri ajalugu nõukogude ajal. Raamatusse kirjutasid ülevaateid mitmed Tartu haridustegelased, ettevõtjad ja tippjuhid, nagu Tarmo Kerstna, Vladimir Šokman, Jaak Viller ja Kahro Lukk, samuti raamatu ilmumise aegne linnapea Urmas Klaas.Raimu Hanson "Ekslinnapea avaldas teose Tartu tööstusest" Tartu Postimees, 3. märts 2016, lk 4

Viited

Välislingid
 Aime Jõgi. "Tuleviku inimesed leiavad tornimunast Rolandi nime". Postimees, 6. veebruar 2007
 Roland Ilp, veebruar 1977 

Kategooria:Eesti Maaülikooli põllumajanduse mehhaniseerimise teaduskonna vilistlased
Kategooria:Tartu Linna Rahvasaadikute Nõukogu Täitevkomitee esimehed‎
Kategooria:EKP Keskkomitee liikmed
Kategooria:Eesti NSV IX Ülemnõukogu liikmed
Kategooria:Eesti Keskerakonna poliitikud
Kategooria:Tartu inimesed

Kategooria:Sündinud 1932